Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objektov, katerih odstranitev je nujno potrebna in v javno korist, na območju Občine Prevalje**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov (nepremičnine z objekti za odstranitev):

* Stare sledi 42, občina Prevalje, številka strokovnega mnenja SM-PRESTS42S,
* Poljana 6a, občina Prevalje, številka strokovnega mnenja SM-PREPOL6AS.

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije
…
predsednik

Priloge:

* Dokument - Mnenje DTP (SM-PRESTS42S)
* Dokument - Mnenje DTP (SM-PREPOL6AS)
* Priloge – Potrditev strokovnih mnenj Sveta Vlade RS za obnovo

Prejmejo:

* Ministrstvo za naravne vire in prostor
* Ministrstvo za finance
* Ministrstvo za kmetijstvo, gozdarstvo in prehrano
* Služba Vlade RS za zakonodajo
* Služba Vlade RS za obnovo po poplavah in plazovih
* Svet Vlade RS za obnovo
* Občina Prevalje

**Obrazložitev:**

Državna tehnična pisarna, ki skladno z 157. členom Zakona o interventnih ukrepih za odpravo posledic poplav in zemeljskih plazov (Uradni list RS, št. 95/23 in Uradni list RS z dne 1. 9. 2023) in Zakonom o spremembah in dopolnitvah Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 117/23 z dne 20. 11. 2023) (v nadaljevanju ZIUOPZP) deluje v sestavu Službe vlade za obnovo po poplavah in plazovih je skladno s 151.b členom podala strokovno mnenje za spodaj navedene objekte, za katere strokovno ocenjujejo, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Stare sledi 42, občina Prevalje, številka strokovnega mnenja SM-PRESTS42S,
* Poljana 6a, občina Prevalje, številka strokovnega mnenja SM-PREPOL6AS.

Obravnavana objekta na naslovih **Stare sledi 42** in **Poljana 6a,** ki se nahajata ob reki Meži, sta bila med neurjem 4. 8. 2024 popolno porušena oziroma močno poškodovana. Razlog porušitve na naslovu Stare sledi 42 je bila zajezitev reke Meže, ki jo je na tej lokaciji povzročil most preko Meže, lociran gorvodno od obravnavanega objekta. Zaradi zajezitve je voda preplavila desno brežino reke, si utrla nov strugo ob zadnji strani objekta in se zlivala nazaj v Mežo. Zaradi silne erozijske moči je spodjedla temeljna tla objekta ter povzročila njegovo porušitev.

Razlog delne porušitve na naslovu Poljana 6a je bila preusmeritev Meže izven svoje struge po zaledni strani obravnavanega objekta. Zaradi velike erozijske moči je spodjedla temelje obravnavanega objekta, kar je povzročilo rušitev. Obravnavani objekt je tako močno poškodovana, da statična rekonstrukcija z običajnimi ukrepi objekta ni možna oziroma tudi ni ekonomsko sprejemljiva. Zahtevala bi namreč posege v celotno nosilno konstrukcijo objekta, poleg tega bi bilo zaradi erozije in posledično oslabitve temeljnih tal potrebno uporabiti specialne ukrepe temeljenja, kar bi bilo za stavbo ekonomsko nesprejemljivo.

Ekonomsko bolj smiselna in cenejša od rekonstrukcije je novogradnja objekta, ki pa se skladno z 2. odstavkom 88. člena Zakona o obnovi, razvoju in zagotavljanju finančnih sredstev (ZORZFS) lahko usmerja na zemljišča, ki niso ogrožena zaradi zemeljskih ali hribinskih plazov, erozije ali zaradi poplav, ne glede na stopnjo njihove poplavne ogroženosti